Η χειρουργική επέμβαση βλεφαροπλαστικής δεν επιτυγχάνει όλα αυτά. Δεδομένου ότι το πλεονάζον δέρμα αφαιρείται κατά την επέμβαση, πολλές ρυτίδες βελτιώνονται και σχεδόν εξαφανίζονται. Κάποιες άλλες όμως όχι. Οι μαύροι κύκλοι κάτω από τα μάτια μπορούν επίσης να βελτιωθούν λίγο, αν αυτοί σχετίζονται με μεγάλες σακούλες στα κάτω βλεάφαρα, αλλά συχνά παραμένει και μετά την επέμβαση η σκουρόχρωμη εμφάνιση του δέρματος του κάτω βλεφάρου. Υπάρχουν ωστόσο άλλες τεχνικές ελάχιστα επεμβατικές ή μη χειρουργικές που μπορούν να βοηθήσουν συνδυαστικά με τη βλεφαροπλαστική στη βελτίωση της εικόνας των μαύρων κύκλων
Εάν οι μαύροι κύκλοι προκύψουν από αλλαγές χρωματισμού στο δέρμα των βλεφάρων, οι κρέμες λεύκανσης δέρματος, τα ήπια χημικά peeling, η μεσοθεραπεία με βιταμίνη C και η μεταφορά αυτόλογου λίπους είναι μη χειρουργικές τεχνικές ικανές να βελτιώσουν αυτή την κατάσταση. Εξαιρετικά και πιο μακροχρόνια αποτελέσματα σε σύγκριση με τις προαναφερθείσες τεχνικές φαίνεται να έχει η έγχυση αυτόλογου λίπους, το οποίο είναι πλούσιο σε βλαστοκύτταρα. Η μέθοδος αυτή λέγεται micro fat grafting.